  Анжелика Тихонова корреспондент Удмуртиысь ыбылӥськись Юлия Каримова пневматика винтовкаысь 10 метрысен ыбылӥськонъя устоез луиз. Ӵошатсконъёс Китайысь Пекинын ортчо, ивортэ Удмуртиысь Физкультурая, спортъя но егитъёсын ужан политикая министерстволэн пресс-службаез. Юлиялэн вормонэз кунмылэн люкам командаезлы 2020-тӥ арын ортчоно Олимпи шудонъёсы пыриськыны сюрес усьтӥз. Нылаш понна та Дунневыл кубокын нырысетӥез вормонэз. Азьланяз «Малокалиберная винтовка» упражнениез быдэстоно на. Ӵошатсконъёсы Удмуртиысь эшшо одӥг спортсмен – Николай Килин – мынӥз. Со малокалиберной но пневматика пистолет дисциплинаосы пыриськоз. Пекинын огъя 10 упражнениосъя медальёсты но 2020-тӥ арын Япониысь Токиоын ортчоно Олимпи шудонъёсы пыриськыны 17 лицензиос сётозы. Тодэ вайытом, 1-тӥ куартолэзе Ижкарын велосипедистъёслы сяме пырем 51-тӥ ӵошатскон ортчоз. Тегъёс: Спорт Китай Удмуртия ыбылӥськон спортъяминистерство  